**JAVNI POZIV ZA KRAJNJE KORISNIKE PROJEKTA ZAŽELI U KAPELI**

**OPĆINA KAPELA JE KORISNIK PROJEKTA ZAŽELI U KAPELI**

**ZAŽELI – PREVENCIJA INSTITUCIONALIZACIJE**

**KODNI BROJ: SF.3.4.11.01.0350**

**Trajanje projekta: 12/2023 – 10/2026**

Propisano je da se u projekt mogu kao korisnici uključiti **dvije kategorije osoba.**

Na ovaj poziv mogu se prijaviti **STARIJE OSOBE (65 + godina) i ODRASLE OSOBE S INVALIDITETOM (18 + godina).**

**UVJETI koje svaka od kategorija mora zadovoljiti:**

**1. Osobe starije od 65 godina:**

· ako žive u samačkom ili dvočlanom kućanstvu čiji mjesečni prihodi:

**– za samačka kućanstva** ne prelaze iznos 120% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta (TRENUTNO: **1.133,63 eura**).

**– za dvočlana kućanstva** ne prelaze iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta (TRENUTNO: **1.889,38 eura**).

– **za višečlana kućanstva** ne prelaze iznos 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta (TRENUTNO: **2.834,07 eura**).

· **koji istovremeno nisu korisnici iste ili slične usluge financirane iz drugih javnih izvora – usluga pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža videći pratitelj.**

**2. Odrasle osobe s invaliditetom:**

· **koje imaju utvrđen treći ili četvrti stupanj težine invaliditeta – oštećenja funkcionalnih sposobnosti prema propisima o vještačenju i metodologijama vještačenja.**

· **koji istovremeno nisu korisnici iste ili slične usluge financirane iz drugih javnih izvora** – usluga pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža videći pratitelj.

· **čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.**

**Kako se Prijaviti?**

Svi zainteresirani  koji zadovoljavaju navedene uvjete morat će osigurati dokaznu dokumentaciju kojom to potvrđuju:

**ZA OSOBE STARIJE OD 65 GODINA:**

1. Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
2. Potvrda Porezne uprave o dohotku
3. Izjava pripadnika ciljne skupine o broju članova kućanstva
4. Popunjeni Obrazac za iskaz interesa za sudjelovanjem

**ZA ODRASLE OSOBE S INVALIDITETOM:**

1. Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
2. Izjava pripadnika ciljne skupine o broju članova kućanstva
3. Potvrda o upisu u Registar osoba s invaliditetom ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenja funkcionalnih sposobnosti
4. Popunjeni Obrazac za iskaz interesa za sudjelovanjem

**Obrazloženje:**

Temeljem ugovora o dodjeli bespovratnih sredstava za projekte koji se financiraju iz Europskog socijalnog fonda plus, Program Učinkoviti ljudski potencijali u financijskom razdoblju 2021-2027., ZAŽELI – PREVENCIJA INSTITUCIONALIZACIJE, od 7. prosinca 2023. godine korisniku bespovratnih sredstava Općini Kapeli odobren je projekt pod nazivom „Zaželi u Kapeli“ (SF.3.4.11.01.0350).

Poziv „Zaželi – prevencija institucionalizacije“ ima za cilj povećanje socijalne uključenosti i prevenciju institucionalizacije ranjivih skupina osiguravanjem dugotrajne skrbi. Projektom je predviđeno pružanje usluge potpore i podrške u svakodnevnom životu starijim osobama (65 i više godina) i osobama s invaliditetom (starijim od 18 godina) u trajanju od 28 mjeseci.

Usluge koje će se pružati kroz projekt: organiziranje prehrane, obavljanje kućanskih poslova, održavanje osobne higijene i zadovoljavanje drugih svakodnevnih potreba.

Popunjavanjem obrazaca svaki zainteresirani pripadnik ciljne skupine upoznat je da se njegovi osobni podaci prikupljaju i obrađuju u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije postupka odabira, postupka dodjele bespovratnih sredstava i izvršenja ugovora o dodjeli bespovratnih sredstava te u svrhu provođenja vrednovanja provedbe Programa „Učinkoviti ljudski potencijali 2021. – 2027.) te da se za druge potrebe neće koristiti.

Nakon prijave temeljem ovog Poziva, Općina Kapela službeno će zatražiti Potvrdu/Izjavu Hrvatskog zavoda za socijalni rad da osoba ne koristi slijedeće usluge – uslugu pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža videći pratitelj i čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

KLASA: 551-01/24-01/1

URBROJ: 2103-11-01-24-2

U Kapeli, 09.02.2024.